
[bookmark: TextBodyBegin]Evropski parlament,
–	ob upoštevanju zahteve za odvzem imunitete Grzegorzu Braunu, ki jo je z dopisom z dne 4. septembra 2025 na zahtevo krakovske podružnice inštituta za narodni spomin pri komisiji za pregon kaznivih dejanj zoper poljski narod (Oddział Instytutu Pamięci Narodowej w Krakowie – Komisja Ścigania Zbrodni przeciwko Narodowi Polskiemu) posredoval poljski generalni državni tožilec v zvezi s kazenskim postopkom, ki se je začel zoper Grzegorza Brauna, in ki je bila v Parlamentu razglašena 6. oktobra 2025,
–	ob upoštevanju tega, da se šteje, da se je Grzegorz Braun odrekel pravici do zagovora v skladu s členom 9(6) Poslovnika,
–	ob upoštevanju členov 8 in 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,
–	ob upoštevanju sodb Sodišča Evropske unije z dne 21. oktobra 2008, 19. marca 2010, 6. septembra 2011, 17. januarja 2013 in 19. decembra 2019[footnoteRef:1], [1:  	Sodba Sodišča z dne 21. oktobra 2008, Marra/De Gregorio in Clemente, C-200/07 in C-201/07, ECLI:EU:C:2008:579; sodba Splošnega sodišča z dne 19. marca 2010, Gollnisch/Parlament, T-42/06, ECLI:EU:T:2010:102; sodba Sodišča z dne 6. septembra 2011, Patriciello, C-163/10, ECLI: EU:C:2011:543; sodba Splošnega sodišča z dne 17. januarja 2013, Gollnisch/Parlament, T-346/11 in T-347/11, ECLI:EU:T:2013:23; sodba Sodišča z dne 19. decembra 2019, Junqueras Vies, C-502/19, ECLI:EU:C:2019:1115.] 

–	ob upoštevanju člena 105(2) in (5) ustave Republike Poljske,
–	ob upoštevanju člena 5(2), člena 6(1) in člena 9 Poslovnika,
–	ob upoštevanju poročila Odbora za pravne zadeve (A10‑0076/2026),
[bookmark: _Hlk222405545]A.	ker je poljski generalni državni tožilec v dopisu z dne 4. septembra 2025 posredoval zahtevo krakovske podružnice inštituta za narodni spomin pri komisiji za pregon kaznivih dejanj zoper poljski narod (Oddział Instytutu Pamięci Narodowej w Krakowie – Komisja Ścigania Zbrodni przeciwko Narodowi Polskiemu) za odvzem imunitete na Poljskem izvoljenemu poslancu Evropskega parlamenta Grzegorzu Braunu v zvezi z več očitanimi kaznivimi dejanji, storjenimi leta 2025;
B.	ker je po navedbah iz zahteve Grzegorz Braun 10. julija 2025 v Jedwabnu (Podlaško vojvodstvo) med radijskim intervjujem javno in v nasprotju z dejstvi zanikal genocid, ki so ga med letoma 1941 in 1944 v koncentracijskem in uničevalnem taborišču KL Auschwitz-Birkenau v Auschwitzu zagrešili pripadniki nemškega tretjega rajha; ker očitano dejanje predstavlja kaznivo dejanje na podlagi člena 55 zakona z dne 18. decembra 1998 o inštitutu za narodni spomin – komisiji za pregon kaznivih dejanj proti poljskemu narodu;
C.	ker je po navedbah iz zahteve Grzegorz Braun 14. julija 2025 v Varšavi in med intervjujem za podkast javno in v nasprotju z dejstvi zanikal genocid, ki so ga med letoma 1941 in 1944 v koncentracijskem in uničevalnem taborišču KL Auschwitz-Birkenau v Auschwitzu zagrešili pripadniki nemškega tretjega rajha; ker očitano dejanje predstavlja kaznivo dejanje na podlagi člena 55 zakona z dne 18. decembra 1998 o inštitutu za narodni spomin – komisiji za pregon kaznivih dejanj proti poljskemu narodu;
D.	ker je bil Grzegorz Braun na evropskih volitvah junija 2024 izvoljen v Evropski parlament in je bil torej v času očitanih kaznivih dejanj poslanec Evropskega parlamenta; 
E.	ker pri očitanih kaznivih dejanjih ne gre za mnenje ali glas, ki bi ga Grzegorz Braun izrazil pri opravljanju svojih dolžnosti v smislu člena 8 Protokola št. 7 o privilegijih in imunitetah Evropske unije, in ker posledična zahteva za odvzem imunitete Grzegorzu Braunu ni povezana s tem;
F.	ker v skladu s členom 9, prvi odstavek, točka (a), Protokola št. 7 o privilegijih in imunitetah Evropske unije med zasedanjem Evropskega parlamenta njegovi poslanci na ozemlju svoje države uživajo imunitete, priznane poslancem parlamenta njihove države članice;
G.	ker v skladu s členom 105(2) in (5) ustave Republike Poljske poslanec od dneva razglasitve volilnih rezultatov do dneva izteka svojega mandata ne more biti spoznan za kazensko odgovornega in se ga ne sme pridržati ali prijeti brez privolitve sejma, razen kadar se ga zaloti pri storitvi kaznivega dejanja in je njegovo pridržanje nujno za zagotovitev pravilnega poteka postopka;
[bookmark: _Hlk222405989]H.	ker je namen poslanske imunitete iz Protokola št. 7 o privilegijih in imunitetah Evropske unije zaščititi Parlament in njegove poslance pred sodnimi postopki v zvezi z dejavnostmi, ki se izvajajo pri opravljanju parlamentarnih dolžnosti in jih ni mogoče ločiti od teh dolžnosti;
I.	ker v skladu s členom 5(2) Poslovnika parlamentarna imuniteta ni osebni privilegij poslanca, temveč je jamstvo neodvisnosti Parlamenta kot celote in njegovih poslancev;
J.	ker v tem primeru Parlament ni našel dokaza o tem, da gre za fumus persecutionis, kar pomeni dejstva, ki kažejo, da bi bil namen sodnega postopka škodovati politični dejavnosti Grzegorza Brauna pri opravljanju funkcije poslanca Evropskega parlamenta;
K.	ker Parlamenta ni mogoče enačiti s sodiščem in ker poslanec v zvezi s postopkom za odvzem imunitete ne sme biti obravnavan kot „obtoženec“[footnoteRef:2]; [2:  	Sodba Splošnega sodišča z dne 30. aprila 2019, Briois/Parlament, T-214/18, ECLI:EU:T:2019:266.] 

1.	sklene, da se Grzegorzu Braunu odvzame imuniteta;
2.	naroči svoji predsednici, naj ta sklep in poročilo pristojnega odbora nemudoma posreduje pristojnim organom Republike Poljske in Grzegorzu Braunu.

